CELEX: 52010PC0111
Language: da
Date: 2010-04-06
Title: Forslag til Rådets gennemførelsesafgørelse om bemyndigelse af Forbundsrepublikken Tyskland og Storhertugdømmet Luxembourg til at anvende en foranstaltning, der fraviger bestemmelserne i artikel 5 i direktiv 2006/112/EF om det fælles merværdiafgiftssystem

|

52010PC0111

 Forslag til Rådets gennemførelsesafgørelse om bemyndigelse af Forbundsrepublikken Tyskland og Storhertugdømmet Luxembourg til at anvende en foranstaltning, der fraviger bestemmelserne i artikel 5 i direktiv 2006/112/EF om det fælles merværdiafgiftssystem  /* KOM/2010/0111 endelig udg. - NLE 2010/0070 */  

	[pic] | EUROPA-KOMMISSIONEN |Bruxelles, den 6.4.2010KOM(2010)111 endelig2010/0070 (NLE)Forslag tilRÅDETS GENNEMFØRELSESAFGØRELSEom bemyndigelse af Forbundsrepublikken Tyskland og Storhertugdømmet Luxembourg til at anvende en foranstaltning, der fraviger bestemmelserne i artikel 5 i direktiv 2006/112/EF om det fælles merværdiafgiftssystemBEGRUNDELSEBAGGRUNDEN FOR FORSLAGETBegrundelse og formålI henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem (i det følgende benævnt "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle momsopkrævningen eller for at undgå visse former for momsunddragelse eller momsundgåelse.Ved breve registreret i Kommissionens Generalsekretariat henholdsvis den 15. oktober og den 18. november 2009 anmodede Forbundsrepublikken Tyskland og Storhertugdømmet Luxembourg om tilladelse til at anvende en foranstaltning, der fraviger artikel 5 i momsdirektivet. I overensstemmelse med momsdirektivets artikel 395, stk. 2, underrettede Kommissionen ved brev af 25. februar 2010 de øvrige medlemsstater om nævnte medlemsstaters anmodninger. Ved brev af 2. marts 2010 underrettede Kommissionen Forbundsrepublikken Tyskland og Storhertugdømmet Luxembourg om, at den rådede over alle de oplysninger, den fandt nødvendige for at kunne vurdere anmodningen.Generel baggrundForbundsrepublikken Tyskland og Storhertugdømmet Luxembourg har med henblik på at lette landevejstransporten og transittrafikken gennem deres områder besluttet at indgå en aftale om at forbinde den tyske forbundsvej B 419 og den luxembourgske hovedvej N1 mellem Wellen og Grevenmacher og med det formål for øje at istandsætte en eksisterende grænsebro over Mosel mellem Tyskland og Luxembourg. Grænsebroen strækker sig fra Forbundsrepublikken Tysklands område til Storhertugdømmet Luxembourgs eneforvaltningsområde over floden Mosel, der flyder gennem det i fællesskab forvaltede område (condominium).Ifølge aftalen skal grænsebroen og den tilhørende byggeplads, hvad moms angår, betragtes som værende beliggende på Storhertugdømmet Luxembourgs område, for så vidt angår leverancer af varer og tjenesteydelser og anskaffelser i EU af varer, der er bestemt til istandsættelse og efterfølgende vedligeholdelse af denne grænsebro.Efter gældende regler indebærer territorialitetsprincippet i momsdirektivets artikel 5, at der skal opkræves tysk moms for istandsættelses- og vedligeholdelsesarbejder gennemført i Tyskland. Tilsvarende skal der opkræves luxembourgsk moms for istandsættelses- og vedligeholdelsesarbejder gennemført på luxembourgsk område. Hvis gældende regler anvendes, vil det være nødvendigt at fastslå det nøjagtige sted for momspligtige transaktioner i forhold til det område, hvor hver del af arbejderne gennemføres. Desuden vil det ikke være muligt at opkræve moms i én medlemsstat for de arbejder, der gennemføres i det i fællesskab forvaltede område.Forbundsrepublikken Tyskland og Storhertugdømmet Luxembourg mener, at det, hvis man anvender gældende regler, vil skabe momskomplikationer for de virksomheder, som er ansvarlige for de pågældende arbejder, og at aftalens momsbestemmelser er begrundede med henblik på at forenkle virksomhedernes momsforpligtelser. Kommissionen accepterer, at opkrævning i én medlemsstat af moms for istandsættelses- og vedligeholdelsesarbejderne i dette tilfælde udgør en forenkling, som gør det lettere for de pågældende virksomheder at overholde momsreglerne, end hvis de gældende regler skulle anvendes.Gældende bestemmelser på det område, som forslaget vedrørerRådet har tidligere ved flere lejligheder bemyndiget medlemsstaterne til at fravige territorialitetsprincippet, hvad angår projekter i grænseområder.HØRING AF INTERESSEREDE PARTER OG KONSEKVENSANALYSEHøring af interesserede parter |Ikke relevant. |Ekspertbistand |Der har ikke været behov for ekspertbistand. |Konsekvensanalyse Den foreslåede beslutning tilsigter at forenkle proceduren for momsopkrævning i forbindelse med istandsættelse og vedligeholdelse af en grænsebro, og den har derfor en potentiel positiv økonomisk virkning. I betragtning af fravigelsens beskedne rækkevidde vil virkningen under alle omstændigheder være begrænset. |FORSLAGETS RETLIGE ASPEKTERResumé af forslagetBemyndigelse af Forbundsrepublikken Tyskland og Storhertugdømmet Luxembourg til at fravige den territoriale anvendelse af moms, hvad angår istandsættelse og vedligeholdelse af en grænsebro mellem de to lande.RetsgrundlagMomsdirektivets artikel 395.SubsidiaritetsprincippetI henhold til momsdirektivets artikel 395 skal en medlemsstat, der ønsker at indføre foranstaltninger, som fraviger bestemmelserne i direktivet, indhente tilladelse fra Rådet i form af en rådsafgørelse. Forslaget er derfor i overensstemmelse med subsidiaritetsprincippet.ProportionalitetsprincippetForslaget er i overensstemmelse med proportionalitetsprincippet af følgende grunde:Beslutningen vedrører en bemyndigelse til en medlemsstat på dennes egen anmodning og udgør ikke en forpligtelse.I betragtning af fravigelsens meget begrænsede anvendelsesområde står den særlige foranstaltning i rimeligt omfang til det tilstræbte mål.Reguleringsmiddel/reguleringsformI henhold til momsdirektivets artikel 395 kan de fælles momsregler kun fraviges, hvis Rådet med enstemmighed på forslag af Kommissionen giver tilladelse hertil. Endvidere er en rådsafgørelse det mest egnede reguleringsmiddel, da den kan rettes til individuelle medlemsstater.BUDGETMÆSSIGE KONSEKVENSERForslaget har ingen konsekvenser for fællesskabsbudgettet.2010/0070 (NLE)Forslag tilRÅDETS GENNEMFØRELSESAFGØRELSEom bemyndigelse af Forbundsrepublikken Tyskland og Storhertugdømmet Luxembourg til at anvende en foranstaltning, der fraviger bestemmelserne i artikel 5 i direktiv 2006/112/EF om det fælles merværdiafgiftssystemRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde,under henvisning til Rådets direktiv 2006/112/EF af 28. november 2006 om det fælles merværdiafgiftssystem[1], særlig artikel 395, stk. 1,under henvisning til forslag fra Europa-Kommissionen ogud fra følgende betragtninger:1.  Ved breve registreret i Kommissionens Generalsekretariatet henholdsvis den 15. oktober og den 18. november 2009 anmodede Forbundsrepublikken Tyskland og Storhertugdømmet Luxembourg om bemyndigelse til at anvende en foranstaltning, der fraviger bestemmelserne i direktiv 2006/112/EF, hvad angår istandsættelse og vedligeholdelse af en grænsebro.2.  I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 25. februar 2010 de øvrige medlemsstater om Forbundsrepublikken Tysklands og Storhertugdømmet Luxembourgs anmodning. Ved brev af 2. marts 2010 underrettede Kommissionen Forbundsrepublikken Tyskland og Storhertugdømmet Luxembourg om, at den var i besiddelse af alle de oplysninger, som den fandt nødvendige for at vurdere anmodningerne.3.  Formålet med foranstaltningen er, at en grænsebro over Mosel og den tilhørende byggeplads, for så vidt angår levering af varer og tjenesteydelser og anskaffelse i EU af varer, der er bestemt til istandsættelsen og vedligeholdelsen af den pågældende bro, skal betragtes som værende fuldt ud beliggende på Storhertugdømmet Luxembourgs område i overensstemmelse med en aftale indgået mellem de to medlemsstater.4.  Anvendes der ikke en særlig foranstaltning, vil det være nødvendigt at fastslå, om Forbundsrepublikken Tyskland eller Storhertugdømmet Luxembourg er beskatningsstedet. De grænsebroarbejder, der gennemføres på tysk område, ville være underlagt moms i Tyskland, mens de tilsvarende arbejder gennemført i Storhertugdømmet Luxembourg ville være underlagt luxembourgsk moms. Broen krydser desuden et område, der forvaltes i fællesskab (condominium), og arbejdet i dette område ville ikke udelukkende kunne tilskrives den ene eller den anden af de to medlemsstaters område med henblik på at fastslå et enkelt leveringssted.5.  Formålet med foranstaltningen er derfor at forenkle proceduren for opkrævning af moms for istandsættelse og vedligeholdelse af den pågældende bro.6.  Fravigelsen får ingen negative virkninger for EU's egne indtægter fra moms —VEDTAGET DENNE GENNEMFØRELSESAFGØRELSE:Artikel 1Som en fravigelse af artikel 5 i direktiv 2006/112/EF bemyndiges Forbundsrepublikken Tyskland og Storhertugdømmet Luxembourg herved, hvad angår den eksisterende grænsebro over floden Mosel, som forbinder den tyske forbundsvej B 419 og den luxembourgske hovedvej N1 mellem Wellen og Grevenmacher, til at betragte denne bro og den tilhørende byggeplads som værende fuldt ud beliggende på Storhertugdømmet Luxembourgs område, hvad angår leverancer af varer og tjenesteydelser og anskaffelser i EU af varer, der er bestemt til istandsættelse og efterfølgende vedligeholdelse af denne bro.Artikel 2Denne gennemførelsesafgørelse er rettet til Forbundsrepublikken Tyskland og Storhertugdømmet Luxembourg.Udfærdiget i Bruxelles, denPå Rådets vegneFormand [1] EUT L 347 af 11.12.2006, s. 1.